Source: http://sodnapraksa.si/?q=%20i%20ips%2036893-2010&database%5BSOVS%5D=SOVS&_submit=i%C5%A1%C4%8Di&order=date&direction=asc&rowsPerPage=20&page=2
Timestamp: 2020-05-28 01:24:48+00:00
Document Index: 2080103

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Število zadetkov: 7021cT0lMjBpJTIwaXBzJTIwMzY4OTMtMjAxMCZkYXRhYmFzZSU1QlNPVlMlNUQ9U09WUyZfc3VibWl0PWklQzUlQTElQzQlOERpJm9yZGVyPWRhdGUmZGlyZWN0aW9uPWFzYyZyb3dzUGVyUGFnZT0yMCZwYWdlPTI=
Sklep II Ips 188/2007 Vrhovno sodišče Civilni oddelek 27.03.2008 nepopolna pritožba – dopolnitev pritožbe - zavrženje pritožbe Toženec pritožbe ni dopolnil tako, kot je od njega zahtevalo prvostopenjsko sodišče, zato je bilo treba njegovo nepopolno pritožbo zavreči.
Sodba I Ips 450/2007 Vrhovno sodišče Kazenski oddelek 17.04.2008 bistvena kršitev določb kazenskega postopka - pravice obrambe - navzočnost na glavni obravnavi - pogoji za sojenje v nenavzočnosti Materialni pogoj za sojenje v nenavzočnosti, da obdolženčeva navzočnost ni nujna, je bil izpolnjen, saj je bil obdolženec seznanjen z vsebino očitka državnega tožilca že pred zaslišanjem pred preiskovalnim sodnikom, sodeloval je pri zaslišanju izvedenca, katerega mnenje je bilo na glavni obravnavi v soglasju s strankami prebrano, navzoč pa je bil tudi pri izvedbi ostalih dokazov, na katere je sodišče oprlo sodbo.
Sodba I Ips 498/2007 Vrhovno sodišče Kazenski oddelek 24.04.2008 goljufija - stek kaznivih dejanj - ponarejanje listin Ponareditev podpisa na računu, ki sledi predložitvi na nedovoljen način pridobljene plačilne kartice prodajalcu, izgubi svojo samostojnost, saj je ponareditev listine le sredstvo za izvršitev kaznivega dejanja goljufije.
Sodba I Ips 403/2007 Vrhovno sodišče Kazenski oddelek 24.04.2008 pravice obrambe - privilegirana priča - zaslišanje mladoletnega oškodovanca - obramba z zagovornikom S tem, ko sodišče ni zaslišalo mladoletnih oškodovancev, ki glede na svojo starost in duševno razvitost nista mogla razumeti pomena pravice, da nista dolžna pričati in je tak dokazni predlog obsojenčevega zagovornika zavrnilo, ni prekršilo pravic obrambe, saj zaslišanja obeh mladoletnih otrok ni zahteval obsojenec sam.
Sodba I Ips 462/2007 Vrhovno sodišče Kazenski oddelek 08.05.2008 razlogi o odločilnih dejstvih - kršitev kazenskega zakona - oškodovanje upnikov - bistvena kršitev določb kazenskega postopka - zakonski znaki kaznivega dejanja - opis kaznivega dejanja - nasprotje med izrekom in razlogi sodbe - obstoj kaznivega dejanja - oškodovanje tujih pravic - namen storilca - objektivni pogoj kaznivosti Pri kaznivem dejanju oškodovanja tujih pravic je storilčev namen posebej motiviran, saj se zahteva tako imenovani dolus specialis, zato ne zadošča vedenje, da je bilo osebno vozilo v prisilni izvršbi in ni sprejemljivo stališče, da za presojo kaznivega dejanja ni bistveno, zakaj ga je obsojenec odtujil. To kaznivo dejanje ni podano, če se oškodovanec v izvršbi lahko poplača s preostalim storilčevim premoženjem.
Sodba I Ips 353/2007 Vrhovno sodišče Kazenski oddelek 10.07.2008 zahteva za varstvo zakonitosti - zavrnitev dokaznega predloga - zmotna ali nepopolna ugotovitev dejanskega stanja - dokazni predlog - obseg preizkusa - kršitev kazenskega zakona - zakonski znaki kaznivega dejanja - pravice obrambe - ogrožanje varnosti pri delu Predlog strank za izvedbo dokaza mora biti substanciran, mora se nanašati na določeno dejstvo, ki je pomembno za kazenski postopek ter temeljiti na splošnih izkustvenih pravilih, da je s predloženim dokazom mogoče ugotoviti zatrjevano dejstvo.
Sodba VIII Ips 177/2007 Vrhovno sodišče Delovno-socialni oddelek 22.09.2008 izredna odpoved pogodbe o zaposlitvi - kršitev z znaki kaznivega dejanja - rok za odpoved - konkretizacija kršitve Kdaj se je delodajalec seznanil z razlogom za odpoved pogodbe o zaposlitvi je dejansko vprašanje, ki je odvisno od konkretnih okoliščin vsakokratnega primera. Ali je kršitev obveznosti iz delovnega razmerja mogoče kvalificirati kot hujšo, je potrebno izrecno dokazovati le v primeru ugotavljanja zakonitosti izredne odpovedi, podane na podlagi 2. alinee prvega odstavka 111. člena ZDR. Delodajalcu ni potrebno konkretizirati v splošnem aktu, katere kršitve obveznosti iz delovnega razmerja imajo lahko za posledico odpoved pogodbe o zaposlitvi.
Sodba in sklep VIII Ips 315/2007 Vrhovno sodišče Delovno-socialni oddelek 23.09.2008 ničnost - sodno varstvo - avtorska pogodba - pogodba o zaposlitvi - obstoj delovnega razmerja - elementi delovnega razmerja Ne glede na to, kako je bil tožbeni zahtevek postavljen in kako je bilo o njem odločeno, ne gre niti za uveljavljanje ničnosti pogodbe o zaposlitvi po ZDR, niti za uveljavljanje ničnosti avtorske pogodbe po OZ. Gre za zahtevek na ugotovitev obstoja delovnega razmerja (prvi odstavek 41. člena ZDSS-1) in posledično za ugotovitev nezakonitosti prenehanja takega delovnega razmerja: torej za ugotovitev, da je bila (dejansko) sklenjena pogodba o zaposlitvi in ne avtorska pogodba, ki je kot pogodba o zaposlitvi nezakonita prenehala. V takem primeru mora delavec sodno varstvo uveljavljati na podlagi tretjega odstavka 204. člena ZDR.
Sklep I Ips 327/2008 Vrhovno sodišče Kazenski oddelek 25.09.2008 zahteva za varstvo zakonitosti - dovoljenost - pripor - evropski nalog za prijetje in predajo Zahteva za varstvo zakonitosti zoper sklep o odreditvi pripora na podlagi naloga po ZSKZDČEU ni dovoljena.
Sodba I Ips 355/2007 Vrhovno sodišče Kazenski oddelek 02.10.2008 razlogi o odločilnih dejstvih - avtorsko delo - obrazložitev sodbe - opis kaznivega dejanja - neupravičeno izkoriščanje avtorskega dela - računalniške igre - glasbena dela Če gre pri kaznivem dejanju neupravičenega izkoriščanja avtorskega dela za množično kršitev avtorskih pravic velikega števila njihovih imetnikov, navajanje konkretnih avtorskih del v izreku ni nujno. Ob ugotovitvi, da so bila avtorska dela reproducirana neupravičeno, je tudi nepomembno, kdo so avtorji teh del - vsebina obsojenčevega ravnanja je namreč dovolj jasno ugotovljiva na podlagi ostalih okoliščin, opisanih v izreku sodbe, in obsojenec je imel možnost, da se proti takšnim očitkom brani.
Sodba VIII Ips 3/2008 Vrhovno sodišče Delovno-socialni oddelek 07.10.2008 odpovedni rok - kolektivni delovni spor - odpoved kolektivne pogodbe - prenehanje veljavnosti kolektivnih pogodb - uporaba kolektivne pogodbe po prenehanju veljavnosti ZDR/90 v 118. členu določa, da če se kolektivna pogodba sklene za določen čas, se lahko sklene najdlje za obdobje petih let; veljavnost kolektivne pogodbe se podaljša, če jo pogodbeni stranki ne odpovesta. To pomeni, da kolektivne pogodbe ne prenehajo že po poteku roka, ki je določen za njihovo veljavnost, temveč jih je potrebno izrecno odpovedati. Ker stranke kolektivne pogodbe tega niso storile, temveč so kolektivno pogodbo uporabljale tudi po določenem roku in po poteku petih let od začetka veljavnosti, je prišlo do spremembe te kolektivne pogodbe v kolektivno pogodbo za nedoločen čas. Strankam kolektivne pogodbe ni mogoče odreči pravice do odpovedi kolektivne pogodbe, tudi če zakon tega ne določa izrecno ali če v sami kolektivni pogodbi niso izrecno navedeni pogoji, roki in način odpovedi. Drugačno stališče bi bilo v nasprotju s svobodo kolektivnega pogajanja. Ob izhodišču, da je kolektivno pogodbo mogoče odpovedati, to pomeni, da jo lahko odpovejo...
Sodba I Ips 27/2008 Vrhovno sodišče Kazenski oddelek 23.10.2008 razlogi o odločilnih dejstvih - dokazno breme - bistvena kršitev določb kazenskega postopka - žaljiva obdolžitev - dokaz resničnosti - načelo iskanja materialne resnice Pri kaznivem dejanju žaljive obdolžitve je dokazno breme sicer obdolženčevo, je pa tudi sodišče dolžno ugotavljati resnico v zvezi z obdolženčevimi ugovori, da gre za resnično trditev.